REPUBLIKA HRVATSKA

KRAPINSKO-ZAGORSKA ŽUPANIJA

**OSNOVNA ŠKOLA DONJA STUBICA**

**Toplička 27, 49240 Donja Stubica**

Tel./fax.: 049/286-201

E-mail: ured1@os-donja-stubica.skole.hr

KLASA: 003-05/17-01/2

URBROJ: 2113/01-380-5-01-17-2

Donja Stubica, 25. 8. 2017.

**PREDMET:** **Nacrt Prijedloga Pravilnika o provedbi postupaka**

 **jednostavne nabave robe, radova i usluga**

Pravni temelj: članak 15. Zakona o javnoj nabavi („Narodne novine“ broj: 120/16.)

**Obrazloženje**

Zakonom o javnoj nabavi („Narodne novine“ broj: 120/16.) koji je stupio na snagu 1. siječnja 2017. godine utvrđuju se pravila o postupku javne nabave koji provodi javni ili sektorski naručitelj ili drugi subjekt u slučajevima određenim ovim Zakonom, radi sklapanja ugovora o javnoj nabavi robe, radova ili usluga, okvirnog sporazuma te provedbe projektnog natječaja.

U članku 12. stavku 1. točki 1. Zakona o javnoj nabavi propisano je kako se odredbe Zakona ne primjenjuju na nabavu robe i usluga te provedbu projektnih natječaja procijenjene vrijednosti manje od 200.000,00 kuna (bez PDV-a), odnosno na nabavu radova procijenjene vrijednosti manje od 500.000,00 kuna (bez PDV-a), a takva nabava naziva se jednostavnom nabavom.

Pravila, uvjete i postupke jednostavne nabave utvrđuje naručitelj (Škola) općim aktom, uzimajući u obzir načela javne nabave te mogućnost primjene elektroničkih sredstava komunikacije. Škola je obvezna opći akt te sve njegove kasnije promjene objaviti na internetskoj stranici.

Nacrt Prijedloga Pravilnika o provedbi postupaka jednostavne nabave robe, radova i usluga predstavlja opći akt kojim se u svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava uređuju pravila, uvjeti i načini postupanja Škole u provedbi postupaka jednostavne nabave robe, radova i usluga.

Nakon provedenog savjetovanja s javnošću i izrade izvješća o provedenom savjetovanju nacrt Prijedloga Pravilnika o provedbi postupaka jednostavne nabave robe, radova i usluga dostavlja se Školskom odboru na donošenje. Nakon donošenja Pravilnik se objavljuje na internetskoj stranici Škole.

**RAVNATELJICA:**

**Sonja Martinek, prof.**

**Dostaviti:**

1. Internetskoj stranici Škole
2. Pismohrani, ovdje